

**MUNICIPIUL TÂRGU-MUREŞ**

**ROMÂNIA – 540026, Târgu-Mureş, Piaţa Victoriei nr. 3**

Tel: 00-40-265-268.330, int. 166, Fax: 00-40-365-801.850

[www.tirgumures.ro](http://www.tirgumures.ro/), e-mail: juridic@tirgumures.ro

Direcția Juridică,Contencios Administrativ și Administrație Publică Locală

 Nr. 36492 / 17.05.2021

 **INIȚIATOR,**

 **PRIMAR,**

 **Soós Zoltán**

**REFERAT DE APROBARE**

**a Proiectului de hotărâre privind împuternicirea unor consilieri juridici ai Direcţiei Juridice din cadrul U.A.T. Municipiul Târgu Mureş, în reprezentarea intereselor Consiliului local al Municipiului Târgu Mureş în fața instanțelor de judecată în dosarul nr. 518/102/2020**

 Prin cererea de chemare în judecată, înregistrată la Tribunalul Mureş promovată de către COMPANIA AQUASERV SA, prin reprezentanţi, în contradictoriu cu Municipul Târgu Mureş şi Consiliul Local al Municipiul Târgu Mureş, în dosar nr. 518/102/2021, s-a solicitat Anularea Hotărârilor nr. 2/21.01.2021 şi nr. 39/23.02.2021 ale Consilului Loca al Municipiului Târgu Mureş.

 La termenul de judecată din data de 11.05.2021 instanţa de judecată a pus în discuţie lipsa dovezii de reprezentare a pârâtului Consiliul Local Municipal Tg Mureş. sens în care în vederea suplinirii lipsei dovezii calităţii de reprezentant a pârâtului Consiliul Local Municipal Tg Mureş, a acordat un nou termen de judecată.

 Totodată prin adresa emisă de către Tribunalul Mureş –Secţia Contencios Administrativ şi Fiscal, înregistrată la Municipiul Târgu Mureş, sub nr. 35814/13.05.2021 se solicită ca până la termenul de judecată, din data de 25.05.2021, să se depună la dosarul cauzei mandatul acordat în reprezentarea intereselor Consiliului Local, în cauza ce face obiectul dosarului mai sus indicat.

 Menţionăm faptul că potrivit art. 109 alin. 1 din Codul administrativ ,,*reprezentarea în justiție a unităților administrativ-teritoriale se asigură de către primar sau de către președintele consiliului județean*”, însă nu conține reglementări exprese cu privire la reprezentarea în justiție a consiliului local.

 Ca atare, pentru a putea formula apărări, respectiv pentru a putea reprezenta interesele Consiliului Local în dosarul nr. 518/102/2021, propunem împuternicirea de către Consiliul Local a unor persoane cu studii superioare juridice, din cadrul Direcţiei Juridice Contencios Administrativ și Administrație Publică Locală în vederea reprezentării intereselor consiliului local în fața instanțelor de judecată.

 Raportat la faptul că noul termen de judecată este stabilit pentru data de 25.05.2021, apreciem că se impune aprobarea cu urgenţă a prezentei hotărâri.

Prin urmare, propunem împuternicirea consilierilor juridici Petrişor Alina şi Savu Mirela cu formularea apărărilor și reprezentarea în fața instanțelor de judecată în dosarul nr. 518/102/2021.

Faţă de cele de mai sus, supunem spre dezbatere şi aprobare proiectul de hotărâre anexat.

**Director executiv D.J.C.A.A.P.L,**

**Buculei Dianora-Monica**

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

 (nu produce efecte juridice)

 **PRIMAR,**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2021**

**privind împuternicirea unor consilieri juridici ai Direcţiei Juridice Contencios Administrativ și Administrație Publică Locală din cadrul UAT Municipiul Târgu Mureş pentru reprezentarea intereselor consiliului local în fața instanțelor de judecată în dosarul nr. 518/102/2021**

***Consiliul local municipal Târgu Mureş, întrunit în şedinţă ordinară de lucru,***

 **Având în vedere:**

 a) Referatul de aprobare al Direcţiei Juridice Contencios Administrativ și Administrație Publică Locală nr. 36492/17.05.2021 privind împuternicirea unor consilieri juridici ai Direcţiei Juridice Contencios Administrativ și Administrație Publică Locală din cadrul U.A.T. Municipiul Târgu Mureş, în reprezentarea intereselor Consiliului local al Municipiului Târgu Mureş în fața instanțelor de judecată în dosarul nr. 518/102/2020

 b) Raportul comisiilor de specialitate din cadrul Consiliului local municipal Târgu Mureș;

 **În conformitate cu prevederile:**

* Art. 80 şi următoarele din Legea nr. 134/2010 privind Codul de procedură civilă, republicată, cu modificările și completările ulterioare;
* Art. 7 alin. 13 din Legea nr. 52/2003, Republicată, privind transparenţa decizională în administraţia publică

 **În temeiul** art. 129, alin. (1), alin. (14), art. 139, alin. (1), art. 196, alin. (1), lit. a), art. 243, alin. (1) din O.U.G. nr. 57/2019 privind Codul Administrativ, cu modificările și completările ulterioare,

 **H o t ă r ă ş t e:**

 **Art. 1.** Se împuternicesc consilieri juridici ai Direcţiei Juridice Contencios Administrativ și Administrație Publică Locală din cadrul UAT Municipiul Târgu Mureş pentru reprezentarea intereselor Consiliului local în fața instanțelor de judecată în dosarul nr. 518/102/2021, respectiv:

* Petrişor Alina – consilier juridic
* Savu Mirela – consilier juridic

**Art. 2.** Cu aducerea la îndeplinire a prezentei hotărâri se însărcinează Executivul Municipiului Târgu Mureș prin Direcţia Juridică Contencios Administrativ și Administrație Publică Locală

**Art. 3**. În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate**

**p. Secretarul General Municipiului Târgu Mureş,**

**Szövérfi László**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ